

ПАЛАЖЭННЕ

аб правядзенні адкрытага дзіцячага фестывалю

беларускай творчасці «Скарбы роднага краю»

АРГАНІЗАТАРЫ ФЕСТЫВАЛЮ

Аддзел культуры Маладзечанскага раённага выканаўчага камітэта

Філіял «Дзіцячы цэнтр культуры «Расток» дзяржаўнай установы «Палац культуры г. Маладзечна»

МЭТЫ І ЗАДАЧЫ:

- папулярызацыя беларускай нацыянальнай культуры і беларускай народнай творчасці;

- выхаванне ў падрастаючага пакалення пачуцця патрыятызму, станоўчых адносін да беларускай культуры, традыцый, звычаяў, абрадаў, музычнай і харэаграфічнай творчасці;

- стымуляванне матывацыі дзяцей і падлеткаў да актыўнага ўключэння ў розныя віды мастацкай творчасці.

МЕСЦА І ЧАС ПРАВЯДЗЕННЯ

Фестываль адбудзецца 24.05.2025 года на адкрытай пляцоўцы дзіцячага цэнтра культуры «Расток» па адрасу: Мінская вобласць, г. Маладзечна, вул. К.Буйло, 1.

ПРАГРАМА ФЕСТЫВАЛЮ:

- адкрыццё фестывалю;

- выступленне творчых калектываў і асобных выканаўцаў;

- майстар-клас па танцах;

- узнагароджванне ўдзельнікаў і закрыццё фестывалю.

 Пад час фестывалю будзе арганізавана работа наступных пляцовак:

- «Прывітальная» (сустрэча і рэгістрацыя ўдзельнікаў фестывалю);

- «Карагод сяброў» (канцэртная праграма з удзелам творчых калектываў і асобных выканаўцаў);

- «Беларуская майстэрня» (выстава-кірмаш вырабаў дэкаратыўна-прыкладной творчасці і выяўленчага мастацтва, майстар-класы па дэкаратыўна-прыкладному мастацтву);

- «Родныя ўзоры» (маляванка на аснове традыцыйных матываў, фэйс-арт);

- «Інтэрактыўная» (крыжаванка «Сказаў, як звязаў», беларускія забавы);

- тэматычная фотазона.

УМОВЫ ПРАВЯДЗЕННЯ ФЕСТЫВАЛЮ

**УДЗЕЛ У ФЕСТЫВАЛІ БЯСПЛАТНЫ.**

 Да ўдзелу ў фестывалі запрашаюцца фальклорныя, вакальныя, харэаграфічныя, тэатральныя калектывы і асобныя выканаўцы, а таксама ўдзельнікі студый дэкаратыўна-прыкладной і выяўленчай творчасці. Узрост удзельнікаў фестывалю да 18 гадоў.

 Індывідуальныя выканаўцы прадстаўляюць адзін нумар працягласцю да 4 хвілін, тэатральныя і фальклорныя калектывы – да 10 хвілін.

 Рэпертуар выканаўцаў складаецца з народных твораў і твораў беларускіх аўтараў на беларускай мове: вершы, басні, песні, танцы, тэатралізаваныя замалёўкі, абрадавыя дзеі, якія павінны быць накіраваны на папулярызацыю беларускай культуры. Удзельнікі студый дэкаратыўна-прыкладной і выяўленчай творчасці прадстаўляюць экспазіцыю сваіх работ, аформленую ў народным стылі. Кіраўнікі, майстры, мастакі будуць мець магчымасць не толькі прыняць удзел у фестывалі, але і паказаць майстар-клас, загадзя ўзгоднены з арганізатарамі фестывалю.

 Фестываль праводзіцца ў два этапы.

 I этап – завочны, праводзіцца да **16.05.2025** **(уключна).** Для ўдзелу ў завочным этапе неабходна даслаць запоўненую заяўку па спасылцы <https://docs.google.com/forms/d/e/1FAIpQLSf99cZXYCVZlTwIsEJ_4OXhKs89tY6vc4TyLddqDFxlmu0Irg/viewform?usp=header>. Для ўдзелу ў I этапе відэа можа быць знята ў любых відах і ракурсах (сцэна, клас, прырода, канцэрт, іншы конкурс і г.д.). Дазволена здымка пры дапамозе камеры мабільнага тэлефона (смартфона). Удзельнікі студый дэкаратыўна-прыкладной і выяўленчай творчасці дасылаюць спасылку на фота экспазіцыі з указаннем памераў. Да **19.05.2025** удзельнікі атрымаюць на электронную пошту, змешчаную ў заяўцы,апавяшчэнне аб выніках I этапа.

 II этап – удзел у фестывалі. Пераможцы I этапа дадаткова дасылаюць пацверджанне ўдзелу і музычны матэрыял з паметкай «Скарбы роднага краю» на электронны адрас [dckrostok-metod@yandex.by](https://mail.yandex.ru/?uid=2080176220" \l "compose?to=%22%D0%94%D0%A6%D0%9A%20%D0%A0%D0%BE%D1%81%D1%82%D0%BE%D0%BA%20%D0%9E%D1%82%D0%B4%D0%B5%D0%BB%20%D0%BF%D0%BE%20%D1%80%D0%B0%D0%B1%D0%BE%D1%82%D0%B5%20%D1%81%20%D0%B4%D0%B5%D1%82%D1%8C%D0%BC%D0%B8%20%D0%B8%20%D0%BC%D0%BE%D0%BB%D0%BE%D0%B4%D1%91%) да **21.05.2025.**

*Мантаж экспазіцыі па дэкаратыўна-прыкладной і выяўленчай творчасці выконваецца ў дзень фестывалю сіламі ўдзельнікаў з выкарыстаннем уласнага патрэбнага абсталявання.*

 Прыём заявак можа спыніцца датэрмінова, калі будзе набрана дастатковая колькасць удзельнікаў.

ЗААХВОЧВАННЕ ЎДЗЕЛЬНІКАЎ ФЕСТЫВАЛЮ

Удзельнікі фестывалю атрымаюць сувеніры і будуць адзначаны спецыяльнымі дыпломамі, кіраўнікі калектываў і асобных выканаўцаў атрымаюць падзячны ліст за падрыхтоўку ўдзельніка фестывалю.

Лепшыя нумары прымуць удзел у канцэртнай праграме на творчай прасторы для дзяцей і падлеткаў «Беларускі АРТ-куток» у рамках XXIV Нацыянальнага фестывалю беларускай песні і паэзіі «Маладзечна-2025».

Тэлефон для даведак: (8-0176)74-60-81.